जम्मू- कश्मीर: सेना ने करीब 25 करोड़ रुपए कीमत वाली 30 किलोग्राम प्रतिबंधित सामग्री जब्त की
बारामूला के SSP ने बताया, "भारतीय सेना के सैनिकों ने कल उरी में LoC के साथ ड्रग की खेप बरामद की। ड्रग पैडलर वापस भाग गए और उनका सामान छूट गया। बैग पर पाकिस्तानी मार्किंग है। ड्रग की कीमत 20-25 करोड़ बताई जा रही है।"
श्रीनगर: सेना ने जम्मू- कश्मीर के उरी सेक्टर में नियंत्रण रेखा (एलओसी) के पास लगभग 30 किलोग्राम प्रतिबंधित सामग्री बरामद की, जिसकी कीमत करीब 25 करोड़ रुपए है। पुलिस ने रविवार को यह जानकारी दी। जम्मू-कश्मीर के उरी से 25-30 किलो ड्रग की खेप बरामद होने के बाद बारामूला रियासी के वरिष्ठ पुलिस अधीक्षक (एसएसपी) मोहम्मद भट ने बारामूला में पत्रकारों को बताया, ‘‘शनिवार को उत्तर कश्मीर के बारामूला जिला में उरी सेक्टर में एलओसी के पास तैनात सेना के चौकस जवानों ने कुछ संदिग्ध गतिविधि देखी। इलाके की छानबीन पर यह पता चला कि वहां प्रतिबंधित सामग्री जैसी वस्तु है जो मादक पदार्थ जैसी प्रतीत होती है।’’ ड्रग की कीमत 20-25 करोड़ बताई जा रही हैबारामूला के SSP ने बताया, "भारतीय सेना के सैनिकों ने कल उरी में LoC के साथ ड्रग की खेप बरामद की। ड्रग पैडलर वापस भाग गए और उनका सामान छूट गया। बैग पर पाकिस्तानी मार्किंग है। ड्रग की कीमत 20-25 करोड़ बताई जा रही है।" उन्होंने बताया कि तस्कर मादक पदार्थ को भारत में तस्करी करने की फिराक में थे लेकिन जवानों की हलचल पाकर वे वहां से भाग गए। एसएसपी ने बताया कि पाकिस्तानी चिह्न लगे दो बैग में करीब 25-30 किलोग्राम मादक पदार्थ जैसी वस्तु थी। उन्होंने बताया, ‘‘हेरोइन जैसे पदार्थ की सही प्रकृति का पता संबंधित अधिकारियों के माध्यम से लगाया जा रहा है। संदिग्ध मादक पदार्थ की कीमत करीब 20-25 करोड़ रुपये है।’’ एक टोपी, 2 बैग और 2 बोरे भी बरामद किए गएएसएसपी ने बताया कि घटनास्थल से एक टोपी, दो बैग और दो बोरे भी बरामद किए गए हैं। उन्होंने बताया कि संदिग्ध मादक पदार्थ पुलिस को सौंपे जाने के बाद कानूनी कार्रवाई शुरू कर दी गई है और कानून की संबंधित धाराओं के तहत मामला दर्ज किया गया है। अधिकारी ने बताया, ‘‘एलओसी के पास भारी मात्रा में नशीली दवाओं की खेप पाकिस्तान स्थित नशीला पदार्थ-आतंकवाद गठजोड़ के नापाक मंसूबों और भारत में आतंकवाद को बढ़ावा देने और आतंक को वित्तपोषित करने की उसकी मंशा को प्रदर्शित करती है। मादक पदार्थ की खेप का पर्दाफाश इस सांठगांठ के लिए बड़ा झटका है।’’अमृतसर में भारत-पाक सीमा से पाकिस्तान नागरिक पकड़ा गया, 6 किलोग्राम हेरोइन जब्तअमृतसर: सीमा सुरक्षा बल (बीएसएफ) ने रविवार को भारत-पाकिस्तान सीमा पर एक पाकिस्तानी तस्कर को पकड़ा और उसके पास से छह किलोग्राम हेरोइन बरामद की। बीएसएफ के उपमहानिरीक्षक भूपिंद्र सिंह ने कहा कि बीएसएफ के गश्ती दल के जवानों ने शनिवार सुबह राजाताल गांव में भारत-पाक सीमा पर कांटेदार बाड़ के पार कुछ संदिग्ध गतिविधियों देखीं। उन्होंने बताया कि तलाशी अभियान के दौरान बीएसएफ के जवानों ने एक पाकिस्तानी नागरिक को पकड़ लिया और उसके पास से छह किलोग्राम से अधिक हेरोइन बरामद हुई। पाकिस्तानी नागरिक की पहचान पाकिस्तान के लाहौर निवासी काशी अली के तौर पर हुई है। सिंह ने बताया कि मामले में आगे की जांच की जा रही है।